Oficialusis leidinys L 044 , 15/02/2001 p. 0022 - 0024



Komisijos Reglamentas (EB) Nr. 305/2001 2001 m. vasario 12 d. dėl tam tikrų prekių klasifikavimo Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2559/2000 [2], ypač į jo 9 straipsnį, kadangi: (1) Siekiant užtikrinti, kad minėto reglamento priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu. (2) Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius. (3) Laikantis minėtų bendrųjų taisyklių šio reglamento priede pateiktos lentelės 1 skiltyje aprašytos prekės turi būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais. (4) Pripažįstama, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [3], su paskutiniais pakeitimais, padarytais Europos Parlamento ir Tarybos reglamentu (EB) Nr. 2700/2000 [4], 12 straipsnio 6 dalies nuostatomis, valstybių narių muitinių išduotos privalomosios tarifinės informacijos dėl prekių klasifikavimo Kombinuotojoje nomenklatūroje, kuri neatitinka šio reglamento nuostatų, turėtojas gali dar tris mėnesius ja remtis. (5) Šiame reglamente numatytos priemonės atitinka Muitinės kodekso komiteto nuomonę, PRIĖMĖ ŠĮ REGLAMENTĄ: 1 straipsnis Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus. 2 straipsnis Remiantis Reglamento (EEB) Nr. 2913/92 12 straipsnio 6 dalies nuostatomis, valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius. 3 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. vasario 12 d. Komisijos vardu Frederik Bolkestein Komisijos narys [1] OL L 256, 1987 9 7, p. 1. [2] OL L 293, 2000 11 22, p. 1. [3] OL L 302, 1992 10 19, p. 1. [4] OL L 311, 2000 12 12, p. 17. -------------------------------------------------- PRIEDAS Prekių aprašymas | Klasifikavimas (KN kodas) | Motyvai | (1) | (2) | (3) | 1.Kvadratinis vienspalvis 15 cm aukščio keraminis vazonas (pagamintas iš 100 % paprastosios keramikos).Vazonas iš vidaus ir iš išorės emaliuotas. Iš išorės puoštas abstrakčių arba realistinių motyvų piešiniais. | 69139010 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 6913, 691390 ir 69139010 atitinkančiais prekių aprašymais. Dėl emaliuoto vidaus ir dėl to, kad dugne nėra angos, dirbinys atsparus vandeniui. Be kita ko, atsižvelgiant į bendrą dirbinio išvaizdą, jis laikytinas dekoratyviniu dirbiniu. | 2.Įvairiaspalvis apvalus 38 cm aukščio, 38 cm skersmens keraminis vazonas (pagamintas iš 100 % paprastosios keramikos).Vazono dugne yra nedidelė anga, iš išorės jis emaliuotas ir puoštas abstrakčių arba realistinių motyvų piešiniais. | 69149010 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis bei KN kodus 6914, 691490 ir 69149010 atitinkančiais prekių aprašymais. Dėl vazono dugne esančios nedidelės angos jis skirtas yra augalams auginti. | 3.Dirbinys, vadinamas kūdikio stebėjimo prietaisu, supakuotas į mažmeninei prekybai skirtą rinkinį, kurį sudaro:radiotelefonijos signalų siųstuvas su įmontuotu mikrofonu,nešiojamasis radiotelefonijos signalų imtuvas su tame pačiame korpuse sumontuotu garsiakalbiu,du įjungimo į maitinimo tinklą įtaisai.Siųstuvas ir imtuvas veikia maitinami iš baterijų arba per maitinimo tinklo įtaisą.Prietaisas skirtas kūdikio, esančio netoli siųstuvo, keliamam triukšmui perduoti ir naudojamas kūdikiams stebėti maždaug 300 metrų atstumu. | 85279098 | Klasifikuojama vadovaujantis Kombinuotosios nomenklatūros 1-ąja, 3(c) ir 6-ąja bendrosiomis aiškinimo taisyklėmis bei KN kodus 8527, 852790 ir 85279098 atitinkančiaisprekių aprašymais. Nei siųstuvas, nei imtuvas esminių savybių dirbiniui nesuteikia. | 4.Elektroninis-mechaninis mazgas, sudarytas iš dviejų kartu pateikiamų elementų: | | Klasifikuojama vadovaujantis Kombinuotosios nomenklatūros 1-ąja, 2(a) ir 6-ąja bendrosiomis aiškinimo taisyklėmis, XVI skyriaus 2 pastabos b dalimi bei KN kodus 8521, 852110, 85211030, 8529, 852990 ir 85299072 atitinkančiais prekių aprašymais. Abu elementai drauge neatlieka aiškiai apibrėžtos funkcijos, nurodytos XVI skyriaus 4 pastaboje. Todėl elementai klasifikuojami atskirai pagal savo funkcijas. | a)elektroninis-mechaninis vaizdo magnetofono mazgas, turintis spausdintinio grandyno pavidalą ir susidedantis iš šių elementų:dekoderio, procesoriaus ir elektroninio vamzdžio raudonųjų, žaliųjų bei mėlynųjų signalų generatoriaus,garso signalų procesoriaus,juostos sukimo mechanizmo valdymo sistemos su mikrovaldikliu,VHS signalų procesoriaus,vaizdo kasetės įdėjimo (išėmimo) bloko,pagrindinio garso, vaizdo ir valdymo bloko,metalinės atramos antrajam elementui pritaisyti; | 85211030 | b)elektroninis televizijos signalų imtuvo mazgas, susidedantis iš junginėjamo maitinimo šaltinio, nuokrypio signalo generavimo bloko ir aukštos įtampos transformatoriaus.Nė viename iš mazgų nėra imtuvinio vaizdo derintuvo. Šie mazgai montuojami į televizijos signalų imtuvą su vaizdo magnetofonu, pritaikytu 1,265 cm pločio vaizdajuostėms, kurių sukimosi greitis ne didesnis kaip 23,39 mm per sekundę. | 85299072 | 5.Įtaisas, kurį sudaro įrėmintas poliarizuojamojo poveikio sluoksniuotas stiklas (ekrano filtras). Prie rėmo pritvirtintas laidas su gnybtu.Įtaisas atlieka šias funkcijas:mažina mirgėjimą,mažina atspindį,silpnina UV spinduliuotę,gerina kontrastą,mažina statinį krūvį. | 90022000 | Klasifikuojama vadovaujantis Kombinuotosios nomenklatūros 1-ąja ir 6-ąja bendrosiomis aiškinimo taisyklėmis, 70 skirsnio 1 pastabos d dalimi, XVI skyriaus 1 pastabos m dalimi bei KN kodus 9002 ir 90022000 atitinkančiais prekių aprašymais. Dirbinys laikomas optiniu elementu, klasifikuojamu 90 skirsnyje. Statinio krūvio mažinimo laidas jo klasifikacijai įtakos neturi. | --------------------------------------------------